JWD บวกสวนตลาด! ลุ้นผลงานปีนี้โต 53% พร้อมรับรู้ส่วนแบ่งกำไรซื้อหุ้นบ.โลจิสติกส์เวียดนาม
ผู้สื่อข่าวรายงานว่า ราคาหุ้นบริษัท เจดับเบิ้ลยูดี อินโ …
8 ก.ค. 2562

ผู้สื่อข่าวรายงานว่า ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 10.31 น. อยู่ที่ 9.50 บาท ปรับตัวขึ้น 0.15 บาท หรือ 1.60% ด้วยมูลค่าการซื้อขาย 80.38 ล้านบาท ขณะที่ดัชนีตลาดหุ้นไทยปรับตัวลดลง 5.11 จุด

โดย บล.ฟินันเซีย ไซรัส ระบุในบทวิเคราะห์ฯแนะ”ซื้อ” หุ้นบมจ.เจดับเบิ้ลยูดี อินโฟโลจิสติกส์ (JWD) ให้ราคาเป้าหมาย 12 บาท ปีนี้เป็นปีเก็บเกี่ยวประโยชน์จากการลงทุนหนักในปีก่อน คาดกำไรปีนี้โต 53% เป็น 370 ล้านบาท หนึ่งในดีลใหญ่คือการซื้อหุ้น 23.66% ใน Transimex โลจิสติกส์ใหญ่อันดับ 3 ในเวียดนาม จะรับรู้ส่วนแบ่งกำไรตั้งแต่ไตรมาส 2/62 คาดเพิ่มกำไรให้ 17-20% หรือ 70-75 ล้านบาท/ปี
ด้านนิคมอุตสาหกรรม PPSEZ ในพนมเปญที่ JWD ถือ 14.6% และถือ 40% ใน Bok Seng ที่ทำธุรกิจโลจิสติกส์ในนั้นได้อานิสงส์จากการย้ายฐานการผลิตของจีน
ส่วนธุรกิจ Food service ที่ร่วมทุนกับไต้หวันตั้งแต่กลางปีก่อน ปีนี้จะขยายไปในฟิลิปปินส์ กัมพูชา และเวียดนาม และมีโอกาสได้ดีลเพิ่มในธุรกิจ Food
 
 